stanford-oval/wikipedia huggingface dataset:
ลักษ์ 666
ประวัติ

บริษัท ลักษ์ 666 จำกัด ก่อตั้งในปี พ.ศ. 2540 โดยมี วิลลี่ และ คัทลียา แมคอินทอช เป็นผู้ก่อตั้ง  ส่วน นาคร ศิลาชัย และ เกียรติศักดิ์ อุดมนาค เป็นหุ้นส่วนของบริษัทฯ และพนักงานจำนวน 100 คน ต่อมาในปี พ.ศ. 2555 นาคร ศิลาชัย ได้ถอนหุ้นและลาออกจากบริษัทฯ เพื่อดูแลครอบครัวของตนและเปิดบริษัทส่วนตัวเพื่อผลิตรายการโทรทัศน์
บริษัทฯ เริ่มผลิตรายการโทรทัศน์ประเภทวาไรตี้โชว์ คือรายการสาระแนโชว์ ออกอากาศทางสถานีวิทยุโทรทัศน์ไทยทีวีสีช่อง 3 เป็นรายการแรกเมื่อปี พ.ศ. 2541 ต่อมาได้ขยายการผลิตรายการในหลากหลายรูปแบบ และหลายสถานี เพื่อนำเสนอออกอากาศทางสถานีวิทยุโทรทัศน์ไทยทีวีสีช่อง 3, สถานีวิทยุโทรทัศน์กองทัพบกช่อง 5, สถานีโทรทัศน์โมเดิร์นไนน์, สถานีโทรทัศน์ไอทีวี, สถานีโทรทัศน์เวิร์คพอยท์ ทีวี, สถานีโทรทัศน์จีเอ็มเอ็มแชนเนล, สถานีโทรทัศน์ไทยรัฐทีวี , สถานีโทรทัศน์ช่องวันและ สถานีโทรทัศน์สีกองทัพบกช่อง 7 มาโดยตลอดเป็นระยะเวลา 17 ปี เช่นเกมโชว์, ทอล์คโชว์, วาไรตี้โชว์ และรายการวันหยุดนักขัตฤกษ์ โดยบางรายการจะมีผู้ผลิตรายการรายอื่น เช่น กันตนา กรุ๊ป จันทร์ 25 ,ดี.ด็อกคิวเมนทารี่ และมีเดีย สตูดิโอ และมีบริษัทด้านสื่อต่างๆ ทั้ง สื่อสิ่งพิมพ์ วิทยุ ค่ายเพลง ภาพยนตร์ เป็นต้น
ในปี พ.ศ. 2557 บริษัทได้เปลี่ยนชื่อเป็น บริษัท สาระแน แปซิฟิค จำกัด เพื่อจะผลิตรายการโทรทัศน์ให้แก่ช่องทีวีดิจิทัล แต่สุดท้ายในปี พ.ศ. 2560 บริษัทก็กลับมาใช้ชื่อบริษัทเดิม
ในเดือนตุลาคม พ.ศ. 2553 บริษัทได้ทำสถานีโทรทัศน์ผ่านดาวเทียมในนาม "สาระแน แชนแนล" ซึ่งได้ยุติการออกอากาศในปี พ.ศ. 2557 เปลี่ยนมาเป็นผู้ผลิตรายการโทรทัศน์ป้อนสถานีโทรทัศน์เช่นเดิม และมีบริษัท ลักษ์ พับลิชชิ่ง จำกัด เป็นบริษัทผลิตสื่อสิ่งพิมพ์
ปัจจุบัน บริษัทได้ทำช่องทางยูทูบชื่อ "Saranair Channel" (ชื่อเดียวกันกับช่องโทรทัศน์ทางดาวเทียม) เพื่อทำรายการในรูปแบบวิดีโอบล็อก
รายการโทรทัศน์

ลักษ์ 666 ได้ผลิตรายการต่างๆ เป็นจำนวนกว่า 20 รายการ ทั้งเกมโชว์ วาไรตี้โชว์ รายการวันหยุดนักขัตฤกษ์ เพื่อนำเสนอออกอากาศทางสถานีโทรทัศน์ไทยทีวีสีช่อง 3, สถานีวิทยุโทรทัศน์กองทัพบกช่อง 5, สถานีโทรทัศน์โมเดิร์นไนน์, สถานีโทรทัศน์ไอทีวี, สถานีโทรทัศน์ทีไอทีวี, สถานีโทรทัศน์เวิร์คพอยท์ ทีวี, สถานีโทรทัศน์จีเอ็มเอ็มแชนเนล, สถานีโทรทัศน์ช่องวัน และสถานีโทรทัศน์ไทยรัฐทีวี, สถานีโทรทัศน์สีกองทัพบกช่อง 7, ไลน์ทีวี  (รายการที่กำลังออกอากาศอยู่ เน้น ตัวหนา)
รายการโทรทัศน์ > เกมโชว์

รัด ชัด นิวส์ (2547) ช่อง 3
เป๋าตุง (2547 - 2549) ช่อง ITV
บางจะเกร็ง (2552) ช่อง 5
ฮาจะเกร็ง (2553 - 2554) ช่อง 9 (โมเดิร์นไนน์ทีวี)
TORE เกมพีระมิดปริศนา (2557) ช่อง MCOT HD (ผลิตร่วมกับ กันตนา (ในชื่อ กันตลักษ์)) (เกมโชว์ลิขสิทธิ์ของ Nippon TV)
เกมตลกหกคะเมน (2557-2559) ช่องไทยรัฐทีวี HD (ผลิตร่วมกับ กันตนา) (เกมโชว์ลิขสิทธิ์ของ Shine International)
เกาะแก้วพิสดาร (2557 - 2558) ช่อง 3 HD (ผลิตร่วมกับ จันทร์ 25 และกันตนา)
โป๊ะป๊ะนัตโตะ (2558) ช่องจีเอ็มเอ็ม แชนแนล (เกมโชว์ลิขสิทธิ์ของ Yoshimoto)
เอ๊ะ ใครหว่า (2558) ช่อง 8
รายการโทรทัศน์ > วาไรตี้โชว์

สาระแน (2541 - 2558, 2559) ช่อง 3, ช่อง ITV (TITV), ช่อง 5, ช่องเวิร์คพอยท์ ทีวี และ แอพ LINE TV
ทีวีพูดได้ ช่อง 3
I See U ช่อง 3
แคทริยา ช่อง 3
นั่งยางโชว์ (2543 - 2557) ช่อง 3 ช่อง และ เวิร์คพอยท์ ทีวี
ฮวงจุ้ยหมายเลข 8 ช่อง 3
ฮวงจุ้ยดีๆ ช่อง ITV
I AM SPORT
คู่ฮากีฬาเฮ ช่อง 5
คัทลี ศรีพรรณโชว์ ช่อง 9
บางอ้อ (2551 - 2561) ช่อง 9MCOT HD (ผลิตร่วมกับ ดี.ด็อกคิวเมนทารี่)
ไมค์คู่เอก (2555) ช่อง 9 (โมเดิร์นไนน์ทีวี)
หอยเจอลี่ (2557 - 2558) ช่องไทยรัฐทีวี HD
สอยมาเล่า (2560 - 2561) ช่องอมรินทร์ทีวี
รายการโทรทัศน์ > วาไรตี้คอเมดี้โชว์

งานเข้าที่เล้าเป็ด (2558) ช่องวัน HD
7 ดาวประจัญบาน (2558) ช่อง 7 HD (ผลิตร่วมกับมีเดีย สตูดิโอ, แม็ทชิ่ง สตูดิโอ)
รายการโทรทัศน์ > รายการวันหยุดนักขัตฤกษ์

ฮวงจุ้ยหมายเลข 8 Special ช่อง 3
สาระแนล้อวันหยุด ช่อง ITV (TITV)
รายการโทรทัศน์ทางทีวีดาวเทียม

โชว์เร่ ช่อง HAY HA
คุยอย่างเฮีย (2554 - 2556) ช่อง สาระแน แชนแนล
เฮียจะเกรียน (2556 - 2557) ช่อง สาระแน แชนแนล
ดุนดารา ช่อง สาระแน แชนแนล
คำถามคือ (2554 - 2557) ช่อง สาระแน แชนแนล
ฮาจะเกร็ง รีบอร์น (2556 - 2557) ช่อง สาระแน แชนแนล
หอยแอโรบิค ช่อง สาระแน แชนแนล
ครัวแล้วแต่เคน ช่อง สาระแน แชนแนล
สืบ 1000 เรื่อง ช่อง สาระแน แชนแนล
กอล์ฟตลาดแตก (2555 - 2557) ช่อง สาระแน แชนแนล
OHO LIVE (2554 - 2557) ช่อง สาระแน แชนแนล
เขย่าเป๋าป๋า (2556 - 2557) ช่อง สาระแน แชนแนล
สื่อสิ่งพิมพ์ > นิตยสาร

OHO
สาระแนดารา
สื่อสิ่งพิมพ์ > หนังสือทั่วไป

The Toilet
The Toilet 2 กู้ชาติกู้อารมณ์
The Toilet 3 ส้วม 3 ลามสุดๆ
The Toilet 4 ส้วม 4 หมีแพนด้า ฉบับ ฮาสิวแตก
หอยสมบูรณ์
สื่อสิ่งพิมพ์ > หนังสือการ์ตูน

ฮาจะเกร็ง (หนังสือการ์ตูน)
วิทยุ

98.5 กู๊ด เอฟเอ็ม
ภาพยนตร์

สาระแนห้าวเป้ง (ร่วมกับ สหมงคลฟิล์ม)
สาระแนสิบล้อ (ร่วมกับ สหมงคลฟิล์ม)
สาระแนเห็นผี (ร่วมกับ สหมงคลฟิล์ม)
สาระแน โอเซกไก (ร่วมกับ เอ็ม เทอร์ตี้ไนน์)
สาระแน เลิฟยูววว (ร่วมกับ เทค ไทยแลนด์)
สถานีโทรทัศน์ผ่านดาวเทียม

สาระแน แชนแนล (ร่วมกับ จีเอ็มเอ็ม แกรมมี่)
แหล่งข้อมูลอื่น

ยูทูบช่อง Saranair Channel
เฟซบุก - สาระแน แชนแนล Fan Page
อินสตาแกรม - saranairofficial
ทวิตเตอร์ - Saranair666
| ด ค กบริษัทภาพยนตร์ไทย |
| --- | --- |
บริษัทหลัก:  จีดีเอช  พระนครฟิลม์  ไฟว์สตาร์โปรดักชั่น  สหมงคลฟิล์ม  เอ็ม สตูดิโอ เอ็ม เทอร์ตี้ไนน์  ทาเลนต์ วัน  ทรานส์ฟอร์เมชั่น ฟิล์ม  ซีเจ เมเจอร์  ไท เมเจอร์  รฤก โปรดั๊กชั่น  บีอีซี-เมเจอร์ จอยน์ ฟิล์ม  เนรมิตรหนังฟิล์ม  อาร์เอส ฟิล์มเวิร์คส์ 
บริษัทอื่น ๆ:  กันตนา  เวิร์คพอยท์ พิคเจอร์ส  ไอแอม ฟิลม์  บาแรมยู  ไอยราฟิล์ม  โกลเด้น เอ เอ็นเตอร์เทนเมนท์  คัม ออน สวีท  ซาก้า สตูดิโอ  เซย์แคช ฟิล์มส  บั้งไฟ ฟิล์ม  พร้อมมิตร โปรดักชั่น  โมโนฟิล์ม  ยิ้มแย้ม  ไนท์เอดจ์ พิคเจอร์ส  อาริยาฟิล์ม  ไทบ้าน สตูดิโอ  ทองคำฟิล์ม  เลเซอร์แคท  เวฟ พิคเจอร์ส  โอเรียนทัล อายส์  คาร์แมนไลน์สตูดิโอ 
บริษัทในอดีต:  แกรมมี่ภาพยนตร์  จีเอ็มเอ็ม พิคเจอร์  จีทีเอช  ไท เอ็นเตอร์เทนเมนต์  ทเว็นตี้จูน เอนเตอร์เทนเมนท์  ที โมเมนต์  นนทนันท์ เอ็นเตอร์เทนเม้นท์  ฟิล์มบางกอก  ลักษ์ ฟิล์ม  อาร์เอสฟิล์ม  โอเรียลเต็ล อาร์ตติส  ไชโยโปรดักชั่นส์ 
 หมวดหมู่
สภากรุงเทพมหานคร ชุดที่ 10

สภากรุงเทพมหานคร ชุดที่ 10 (23 กรกฎาคม พ.ศ. 2549 – 22 กรกฎาคม พ.ศ. 2553) เป็นสภากรุงเทพมหานคร ที่มาจากการเลือกตั้งสมาชิกสภากรุงเทพมหานคร พ.ศ. 2549 โดยมีสมาชิกจำนวน 57 คนจากเขตเลือกตั้งจำนวน 50 เขต
องค์ประกอบของสภา

สภาผู้แทนราษฎรไทยประกอบด้วยสมาชิกสภากรุงเทพมหานคร จำนวน 57 ที่นั่ง จากพรรคการเมืองต่าง ๆ ดังต่อไปนี้
| 0 | 1 | 2 |
| --- | --- | --- |
พรรค: จำนวนสมาชิกสภากรุงเทพมหานคร
| พรรค | ผลการเลือกตั้ง | ณ วันสิ้นอายุสภา |
ประชาธิปัตย์: 34
| เพื่อไทย | - | 20 |
กลุ่มคนบางซื่อ: 2
อิสระ: 1
| ไทยรักไทย | 19 | - |
| กลุ่มพัฒนาหนองแขม | 1 | - |
รวม: 57
ว่าง: 0
วัดพระเจ้าล้านทอง

| วัดพระเจ้าล้านทอง |
| --- | --- |
อุโบสถวัดพระเจ้าล้านทอง

ที่ตั้ง: ตำบลเวียง อำเภอเชียงแสน จังหวัดเชียงราย
ประเภท: โบราณสถาน
พระประธาน: พระเจ้าล้านทอง
พระพุทธรูปสำคัญ: พระสิงห์หนึ่งชุ่มเชียงแสน, พระเจ้าแสนแสว้ (แสนแซ่), พระเจ้าทองทิพย์
ความพิเศษ: วัดเก่าแก่ที่ประดิษฐานสะดือเวียงเชียงแสน
 สถานีย่อยพระพุทธศาสนา
วัดพระเจ้าล้านทอง เป็นวัดและโบราณสถานในอำเภอเชียงแสน จังหวัดเชียงราย ตั้งอยู่ในเขตกำแพงเมืองเชียงแสน วัดพระเจ้าล้านทองเป็นวัดสำคัญวัดหนึ่งของเมืองเชียงแสน เป็นประดิษฐานพระเจ้าล้านทอง พระพุทธรูปศักดิ์สิทธิ์คู่เมืองเชียงแสน
ประวัติ

วัดพระเจ้าล้านทอง สร้างขึ้นเมื่อ พ.ศ. 2032 โดยพระยาสรีรัชฏเงินกอง (หมื่นหอยงั่ว หรือ หมื่นงั่ว) เจ้าเมืองเชียงแสน ซึ่งมีศักดิ์เป็นหลานของพระเจ้าติโลกราช กษัตริย์ล้านนาราชวงศ์มังราย องค์ที่ 9 เมื่อครั้งวันที่หมื่นงั่วได้ครองเชียงแสน ได้เกิดเหตุการณ์อันพิศดารคือ มีเงินทองงอกโผล่มาจากพื้นดินในบริเวณลานราชฐานเป็นกอง จึงได้พระนามยศใหม่ว่า พระยาสรีรัชฏเงินกอง เมื่อเฉลิมฉลองกับตำแหน่งและพระนามใหม่แล้ว พระยาสรีรัชฏเงินกองพร้อมเสนาอามาตย์ได้ร่วมกันสร้างวัดขึ้น สร้างวิหาร 1 หลัง กว้าง 10 เมตร ยาว 18 เมตร ณ บริเวณหัวใจเมือง พร้อมหล่อพระพุทธรูปสำริดด้วยสาร 5 ชนิด น้ำหนักล้านหนึ่ง (1,200 กิโลกรัม) และสร้างเจดีย์ขึ้น 1 องค์ ฐานกว้าง 6 เมตร สูง 14 เมตร บรรจุหัวใจพระพุทธเจ้าองค์หนึ่ง แล้วให้ชื่อว่าวัดพระเจ้าล้านทอง ตามพื้นเมืองเชียงแสนกล่าวว่า
"ยามนั้นพระญาอติโลกราชเจ้าค็จิ่งยกเอาหมื่นหอยงั่วตนเปนหลาน อันเปนพรองเมืองมาแต่ก่อนนั้น หื้อขึ้นกับเมืองเล่าแล ทีนี้จักจาด้วยหมื่นงั่ว ได้เสวิยเมืองเงินยางเชียงแสนที่นี่ก่อนแล สกราชได้ 851 ตัว (พ.ศ. 2032) เดือน 5 ออก 7 ค่ำ วัน 4 แล ในรวายตรีคืนอันท่านได้ขึ้นเสวิยราชสัมปัตตินั้น โลหะแลหิรัญญะคือว่า เงินทองค็บังเกิดบุแผ่นดินออกมาตั้งอยู่ในข่วงราชฐานแห่งท่านเปนกอง ตั้งอยู่ค็มีแลที่นั้น ลวดค็ปรากฏนามวิเลสว่า พระญาสรีรัชฏเงินกอง ว่าอั้นค็มีแล
แต่เมื่อสกราชได้ 851 ตัว นั้นมาพระญารัชฏเงินกองตนนั้น ท่านค็มาด้วยเสนาอามาตย์ทังหลายค็ส้างวัดหลัง 1 วิหารกว้าง 5 วา ยาว 9 วา ยังที่หัวใจเมืองนั้นแล้ว ค็ส้างยังพระพุทธรูปเจ้าองค์ 1 หน้าเพลามี 4 สอกปลาย 2 กำฝู หล่อด้วยทองปัญจะทังมวล เสี้ยงทอง 5 สิ่ง ล้านนึ่ง แล้วส้างเจติยะ กว้าง 3 วา สูง 7 วา จุธาตุหัวใจพระพุทธเจ้าองค์ 1 แล้วใส่ชื่อว่า วัดพระเจ้าล้านทอง ว่าอั้นแล"
ภายหลังเมื่อเมืองเชียงแสนถูกตีแตก และได้รับการฟื้นฟูใหม่ใน พ.ศ. 2420 โดยการนำของพระยาราชเดชดำรง (เจ้าอินต๊ะ) เจ้าเมืองเชียงแสนในยุคฟื้นฟูเมืองคนแรก ได้เกณฑ์ชาวเมืองลำพูนและชาวเชียงแสนเดิมที่อพยพไปอยู่เชียงใหม่ - ลำพูน กลับมาแผ้วถางและร่วมมือฟื้นฟูวัดวาอารามต่างๆ วัดพระเจ้าล้านทองจึงได้รับการฟื้นฟูขึ้นอีกครั้ง
พระพุทธรูปสำคัญ > พระเจ้าล้านทอง

พระเจ้าล้านทอง สร้างในปี พ.ศ. 2032 โดยพระยาสรีรัชฏเงินกอง หนักประมาณ 1,200 กิโลกรัม หน้าตักกว้าง 2 เมตร สูง 3 เมตรเศษ
พระพุทธรูปสำคัญ > พระสิงห์หนึ่งชุ่มเชียงแสน

พระสิงห์หนึ่งชุ่มเชียงแสน เดิมประดิษฐานอยู่วัดเจดีย์หลวง เชียงแสน ขณะยังเป็นวัดร้าง ต่อมาถูกอัญเชิญประดิษฐานที่วัดพระเจ้าล้านทอง ใต้ฐานมีจารึก แต่ไม่ค่อยชัด ปริวรรตโดย นายณัฐพงษ์ ปัญจบุรี ความว่า
| --- | --- |

...ขาสองเจ้าแม่ลู(ก): 
...หล่อพระหาม...ลิ   : 
...หล่อไว้ใน(พิหาร): 
...วัดนี้ ให้...:  
พื้นเมืองเชียงแสนกล่าวว่า พ.ศ. 1925 มหาเถรเจ้าสิริวังโสนำพระพุทธรูป 2 องค์คือ พระแก้ว พระคำ มาจากช้าพร้าว ใคร่สร้างวัดบนเกาะดอนแท่น จึงให้คนไปทูลขออนุญาตพญากือนา ยามนั้นพระองค์ป่วย จึงขออนุญาตมหาเทวีเจ้า (นางยสุนทรา) เมื่อได้รับอนุญาตแล้ว สิริวังโสมหาเถรจึงชักชวนนายกอง นายแพง สร้างวัดพระแก้ว วัดพระคำบนเกาะดอนแท่น แล้วเสร็จเมื่อ พ.ศ. 1929 แล้วแผ่บุญถวายเป็นพระราชกุศลแด่พญาแสนเมืองมา และมหาเทวีทั้ง 2 แม่ลูก มหาเทวีมีอาชญาให้หมื่นยี่นาขุน (พระมังขุนยี่) เจ้าเมืองเชียงแสนไปถวายทานนา 5 นา กับ คน 2 คนไว้กับวัดพระแก้ว วัดพระคำ อภิชิต ศิริชัย สันนิษฐานว่าสองเจ้าแม่ลูกในจารึกพระสิงห์หนึ่งชุ่มเชียงแสนคือ นางยสุนทราเทวีและพญาแสนเมืองมา เป็นไปได้ว่าทั้งสองพระองค์อาจมีคำสั่งให้เจ้าเมืองเชียงแสนหล่อพระพุทธรูปองค์นี้ถวายในวัดใดวัดหนึ่งในเมืองเชียงแสน หรืออาจเป็นวัดเจดีย์หลวงก็เป็นได้ เพื่อเป็นการทำบุญในเหตุการณ์ครั้งนี้
พระพุทธรูปสำคัญ > พระเจ้าแสนแสว้ (แสนแซ่)

พระเจ้าแสนแสว้ (แสนแซ่) เดิมประดิษฐานอยู่วัดแสนเมืองมา (ร้าง) ต่อมาถูกอัญเชิญประดิษฐานที่วัดพระเจ้าล้านทอง ใต้ฐานมีจารึกระบุว่าสร้างเมื่อ พ.ศ. 2272 ผู้สร้างคือมังพละสแพก (ส่างกอละ) เจ้าเมืองเชียงราย โมยหวาน (เมียวหวุ่น) เมืองเชียงแสน และพระนางบุษบาสิริวัฒนเทพาราชกัญญาเจ้า มเหสีของเจ้าฟ้าลักที เจ้าฟ้าเชียงแสน สร้างพระพุทธรูปองค์นี้เพื่ออุทิศให้กับเจ้าฟ้ายอดงำเมือง (พระยอดงำเมือง) เจ้าฟ้าเชียงแสน พระโอรสของพระนาง
พระพุทธรูปสำคัญ > พระเจ้าทองทิพย์

พระเจ้าทองทิพย์ อัญเชิญมาจากวัดพระเจ้าทองทิพย์ (ร้าง) หน้าตักกว้าง 1 ศอก 15 นิ้ว ปัจจุบันเก็บรักษาไว้บนกุฏิ
พระเจดีย์

พระเจดีย์วัดพระเจ้าล้านทอง มีลักษณะแปลกตา พื้นเมืองเชียงแสนระบุขนาดเจดีย์องค์เดิมว่าฐานกว้าง 6 เมตร สูง 14 เมตร แต่ปัจจุบันฐานเจดีย์มีความกว้าง 13 เมตร สันนิษฐานว่าเป็นการสร้างใน 2 ยุคสมัย คือมีองค์เจดีย์เดิมอยู่ข้างใน โดยส่วนบนยังปรากฏให้เห็นอยู่ และมีการสร้างครอบฐานเดิมเพื่อเสริมความมั่นคงให้เจดีย์หรือสร้างครอบเจดีย์องค์เดิมแต่ไม่สำเร็จ เหลือเพียงเฉพาะส่วนฐาน
ศาลหลักเมืองเชียงแสน

ในพื้นเมืองเชียงแสนระบุว่าบริเวณวัดพระเจ้าล้านทองเป็นหัวใจเมืองของเมืองเชียงแสน วัดพระเจ้าล้านทองจึงมีอีกชื่อเรียกว่าวัดหลวงกลางเวียง, วัดสะดือเมือง ในยุคฟื้นฟูเมืองเชียงแสน เจ้าอาวาสรูปแรกคือครูบาโพธิ์ มีเชื้อสายชาวเชียงแสนเดิมที่ถูกกวาดต้อนไปอยู่เชียงใหม่ ท่านได้แผ้วถางบริเวณสถานที่ๆ เป็นสะดือเมืองเชียงแสน และกระทำบุญครั้งใหญ่ให้สะดือเมือง โดยยังไม่มีสิ่งปลูกสร้างใดๆ
พ.ศ. 2519 พระครูสุวรรณวิสุทธิคุณ (พระมหาทองสืบ วิสุทธาจาโร) เจ้าอาวาสวัดพระเจ้าล้านทอง ท่านได้ปรารภกับญาติโยมในการสร้างศาลหลักเมืองเชียงแสน จึงได้เริ่มปรับพื้นที่และรวบรวมสรรพกำลังและละปัจจัย และเริ่มลงทอสร้างศาลหลักเมืองในปี พ.ศ. 2522 จนกระทั่ง พ.ศ. 2532 ได้จัดทำผ้าป่าเชิญชวนศรัทธาร่วมสมทบทุน และวางรากฐานสิ่งก่อสร้าง ใช้เวลาอยู่นานหลายปีไม่แล้วเสร็จ ต่อมาจึงมีศรัทธาหลายๆ ท่านร่วมสมทบปัจจัยเพิ่มขึ้น จนแล้วเสร็จในปี พ.ศ. 2542
พระเจ้าล้านทองในอุโบสถ
สะดือเมืองเชียงแสนองค์ปัจจุบัน สร้างด้วยลักษณะคล้ายจตุรมุขลึงค์
สมาคมวิศวกรที่ปรึกษาแห่งประเทศไทย

สมาคมวิศวกรที่ปรึกษาแห่งประเทศไทย หรือ The Consulting Engineers Association of Thailand มีชื่อย่อว่า ว.ป.ท. หรือ C.E.A.T. ได้จดทะเบียนเมื่อวันที่ 31 ตุลาคม พ.ศ. 2521 เพื่อเป็นศูนย์กลาง และตัวแทนของวิศวกรที่ปรึกษาในประเทศไทย ในอันที่จะประสานความร่วมมือกันในวิชาชีพระหว่างสมาชิก เสริมสร้างและพัฒนาวิชาชีพวิศวกรที่ปรึกษาของไทยให้ทัดเทียมอารยประเทศ
ในปี พ.ศ. 2528 ได้เข้าร่วมเป็นสมาชิกของสมาพันธ์วิศวกรที่ปรึกษาสากล International Federation of Consulting Engineers
นายกสมาคมวิศวกรที่ปรึกษาแห่งประเทศไทย คนปัจจุบัน คือ นายชวลิต จันทรรัตน์ (พ.ศ. 2564-2566)
วัตถุประสงค์

เป็นองค์กรที่เป็นตัวแทนของผู้ประกอบวิชาชีพวิศวกรที่ปรึกษา
ส่งเสริมและสนับสนุนการประกอบวิชาชีพวิศวกรรม
ส่งเสริมและสนับสนุนให้เกิดประโยชน์ทางวิชาชีพ รักษาสิทธิ และผลประโยชน์ของสมาชิก
ส่งเสริมและสนับสนุนการศึกษา งานวิจัย และเผยแพร่งานวิชาชีพวิศวกรรม
ส่งเสริมความสามัคคีและผดุงเกียรติของสมาชิก
กำกับดูแลการดำเนินงานของสมาชิกให้ถูกต้องตามจรรยาบรรณและมาตรฐานการประกอบวิชาชีพ
ให้ความร่วมมือ คำปรึกษา และข้อมูลที่เกี่ยวกับการทำงานวิศวกรรมแก่รัฐ และองค์กรสาธารณะ ทั้งภายในและภายนอกประเทศ
แหล่งข้อมูลอื่น

เว็บไซต์ของ สมาคมวิศวกรที่ปรึกษาแห่งประเทศไทย เก็บถาวร 2015-05-31 ที่ เวย์แบ็กแมชชีน
การให้บริการและขีดความสามารถที่ปรึกษาไทย เก็บถาวร 2007-09-30 ที่ เวย์แบ็กแมชชีน
ศรีไศลัม

| ศรีไศลัม |
| --- | --- |
เมืองตามสำมะโน
วิมานัมของมัลลิการชุนเทวาลัยแห่งศรีไศลัม
ศรีไศลัม
พิกัด: 16°05′00″N 78°52′00″E﻿ / ﻿16.0833°N 78.8667°E﻿ / 16.0833; 78.8667
ประเทศ: อินเดีย
รัฐ: อานธรประเทศ
อำเภอ: นันทยัล
พื้นที่
 • ทั้งหมด: 5.96 ตร.กม. (2.30 ตร.ไมล์)
ประชากร (2011)
 • ทั้งหมด: 21,452 คน
 • ความหนาแน่น: 3,600 คน/ตร.กม. (9,300 คน/ตร.ไมล์)
เขตเวลา: UTC+5:30 (IST)
ทะเบียนพาหนะ: AP 21
ศรีไศลัม (อักษรโรมัน: Srisailam) เป็นเมืองตามสำมะโน ตั้งอยู่ในอำเภอนันทยัล รัฐอานธรประเทศ และศูนย์กลางของศรีไศลัมมณฑล ในพื้นที่งบประมาณอาตมกูร ศรีไศลัมตั้งอยู่ห่างไป 160 กิโลเมตร (99 ไมล์) จากศูนย์กลางการปกครองของอำเภอ นันทยัล ศรีไศลัมเป็นที่รู้จักจากมัลลิการชุนชโยติรลิงคเทวาลัย หนึ่งในศาสนสถานสำคัญสำหรับศาสนิกชนฮินดูลัทธิไศวะและลัทธิศักติ โดยถือเป็นทั้งชโยติรลึงค์ และ ศากติปีฐ
ประชากรตามสำมะโนปี 2001 อยู่ที่ 23,257 คน ประกอบด้วยชาย  54% และมีอัตราการรู้หนังสือที่ 75.62% สูงกว่าค่าเฉลี่ยรัฐที่ 67.02%. ประชากร 13% มีอายุน้อยกว่า 6 ปี
สถานที่ท่องเที่ยวสำคัญของศรีไศลัม เช่น เขื่อนศรีไศลัมสร้างขึ้นบนแม่น้ำกฤษณา, แหล่งอนุรักษ์พันธุ์เสือนาคารชุญสาคร-ศรีไศลัม ซึ่งใหญ่ที่สุดในประเทศ ด้วยพื้นที่ 3500 ตารางกิโลเมตร มีกิจกรรมการเดินป่าและไต่เขาที่นักท่องเที่ยวมักเลือกเมืองศรีไศลัมเป็นฐาน, มัลลิการชุนชโยติรลึงค์ซึ่งเป็นโบสถ์พราหมณ์ศักดิ์สิทธิ์ที่สำคัญ สร้างขึ้นด้วยสถาปัตยกรรมแบบทราวิฑผสมผสานแบบวิชัยนคร และสักศีคณปตีเทวาลัย (Sakshi Ganapathi temple)
วิสุงคามสีมา

ใบเสมาเป็นสิ่งแสดงที่หมายนิมิตล้อมรอบตัวอาคาร 8 จุด เพื่อกำหนดเขตวิสุงคามสีมา
วิสุงคามสีมา แปลว่า เขตแดนส่วนหนึ่งจากแดนบ้าน คือที่ดินที่แยกต่างหากจากที่ดินของบ้านเมือง เป็นเขตที่พระเจ้าแผ่นดินของไทยพระราชทานแก่พระสงฆ์เป็นการเฉพาะเพื่อใช้สร้างอุโบสถโดยประกาศเป็นพระบรมราชโองการ วัดที่ได้รับพระราชทานวิสุงคามสีมาถือว่าเป็นวัดที่ถูกต้องและมีฐานะเป็นนิติบุคคลตามกฎหมาย
ใบเสมาที่มีซุ้มเสมา
ประวัติ

สมัยพุทธกาล แม้พระพุทธองค์จะได้ทรงอนุญาตให้มีอารามหรือมีการตั้งวัดแล้ว แต่สงฆ์ส่วนใหญ่ก็ยังอาศัยป่าหรือถ้ำคูหาเป็นที่พักอาศัย เมื่อมีการทำสังฆกรรมก็จะกำหนดเขตแดนในการประชุมที่เรียกว่า "สีมา" ซึ่งอาจกำหนดในลักษณะ "พัทธสีมา" คือ เป็นเขตแดนที่สงฆ์กำหนดขึ้นเอง โดยอาจกําหนดเขตสีมามีเครื่องหมายหรือนิมิต 9 ประการ คือ ภูเขา ศิลา ป่าไม้ ต้นไม้ จอปลวก ปนทาง แมกไม้ คูน้ำ สระน้ำหรือหนองน้ำ เป็นต้น ส่วนอีกแบบหนึ่งเรียกว่า "อพัทธสีมา" คือ เขตที่กําหนดไว้ตามปกติของบ้านเมือง แบงออกเป็น 3 ประเภท ได้แก่ "คามสีมา" คือ เขตตำบลที่บ้านเมืองจัดไว้เป็นบ้านหรือแขวง "สัตตัพภันดร" คือ เขตพื้นที่ในป่า ให้วัดจากศูนย์กลางออกไปรอบด้าน ด้านละ 7 อัพภันดร และ "อุททุกเขปสีมา" คือ การกําหนดพื้นที่กรณีอยู่ในทะเล ในสระ ในบึง หรือหนองน้ำ โดย "วิสุงคามสีมา" จัดเป็นอพัทธสีมาประเภทหนึ่ง แต่เมื่อทำพิธีผูกสีมาแล้วถือเป็นพัทธสีมา
ในระบอบสมบูรณาญาสิทธิราชย์ของไทยแต่โบราณ ที่ดินทั่วราชอาณาจักรเป็นของพระมหากษัตริย์ การที่ราษฎรอยู่ได้เป็นเรื่องที่พระมหากษัตริย์ทรงพระราชทาน และการมีพระบรมราชานุญาตพระราชทานที่ดินนั้นเป็นเขตพุทธาวาสแก่หมู่สงฆ์ที่ดินที่พระราชทานนั้นก็เป็นสิทธิ์ขาดของพระพุทธศาสนา ซึ่งใคร ๆ จะทําการซื้อขาย จําหน่ายจ่ายโอนมิได้โดยเด็ดขาด ถือเป็นเขตพุทธาวาส
การสร้างวัดมิได้มีการกำหนดกฎหมายมารับรอง แม้จะมีกฎหมายที่เกี่ยวข้องกับศาสนาในกฎหมายตราสามดวง รวมถึงกฎหมายพระสงฆ์ที่มีพระบรมราชโองการออกในรัชกาลที่ 1 แห่งกรุงรัตนโกสินทร์ ก็ยังไม่ได้กล่าวถึงวัด คงกล่าวถึงการควบคุมพระสงฆ์เท่านั้น จนในสมัยรัชกาลที่ 5 จึงได้มีการตราพระราชบัญญัติลักษณะปกครองคณะสงฆ์ ร.ศ. 121 เมื่อวันที่ 16 มิถุนายน พ.ศ. 2445 โดยได้กําหนดประเภทของวัดไว้ในมาตรา 5 แบ่งวัดเป็น 3 ประเภท
พระอารามหลวง วัดที่พระเจ้าแผ่นดินทรงสร้าง หรือทรงพระกรุณาโปรดให้เข้าจำนวนในบัญชีที่นับว่าเป็นพระอารามหลวง
อารามราษฎร์ คือ วัดซึ่งได้พระราชทานวิสุงคามสีมา แต่มิได้เข้าปัญชีนับว่าเป็นวัดหลวง
ที่สํานักสงฆ์ คือ วัดซึ่งยังไม่ได้รับพระราชทานที่วิสุงคามสีมา
ในมาตรา 9 ยังบัญญัติว่า "ผู้ใดจะสร้างวัดขึ้นใหม่ต้องได้รับพระราชทานพระบรมราชานุญาตก่อนจึงจะสร้างได้" โดยกำหนดขั้นตอนการสร้างวัด และบัญญัติเรื่องการพระราชทานวิสุงคามสีมาไว้ ผลของกฎหมายนี้ จึงทำให้วัดที่สร้างภายหลัง หากมิได้รับพระราชทานพระบรมราชานุญาตแล้ว ก็ไม่มีฐานะเป็นนวัดที่ชอบด้วยกฎหมาย
ต่อมามีการประกาศพระราชกฤษฎีกาให้ใช้บทบัญญัติประมวลกฎหมายแพ่งและพาณิชย์ บรรพ 1 และบรรพ 2 ที่ได้ตรวจชำระใหม่เมื่อวันที่ 11 พฤศจิกายน พ.ศ. 2468 โดยบทบัญญัติ ของมาตรา 72 (2) ส่งผลให้วัดมีสถานะเป็นนิติบุคคล ต่อมามีการประกาศใช้พระราชบัญญัติคณะสงฆ์ พ.ศ. 2484 เมื่อวันที่ 14 ตุลาคม พ.ศ. 2484 บัญญัติวัดไว้สองประเภท คือ วัดที่ได้รับพระราชทานวิสุงคามสีมากับสำนักสงฆ์
จากกฎกระทรวงฉบับที่ 3 (พ.ศ. 2520) ว่าด้วยการปกครองคณะสงฆ์อื่น ประกาศใช้เมื่อวันที่ 26 พฤษภาคม พ.ศ. 2520 ได้บัญญัติหลักเกณฑ์การสร้างวัดคณะสงฆ์อื่นอันได้แก่
อนัมนิกายและจีนนิกาย ยังได้มีบทบัญญัติกําหนดหลักเกณฑ์ในการสร้างวัด การตั้งวัด การรวมวัด การย้ายวัด การยุบเลิกวัด และการขอรับพระราชทานวิสุงคามสีมา โดยกําหนดหลักเกณฑ์ วิธีการและขั้นตอนเช่นเดียวกับการขอจัดตั้งวัดของคณะสงฆ์ไทย
เขตวิสุงคามสีมา

เขตวิสุงคามสีมาเป็นเขตของสงฆ์ พระสงฆ์จะกำหนดผูกสีมาได้เพื่อให้เป็นพัทธสีมา จะต้องอิงอาศัยวิสุงคามสีมา เมื่อได้รับพระราชทานวิสุงคามสีมาเรียบร้อยแล้ว ตามประกาศในราชกิจจานุเบกษา จึงนำมาใช้ผูกเขต
ที่ที่พระราชทานแล้วจะมีเครื่องหมายเป็นเครื่องบอกเขต เครื่องหมายนี้เรียกว่า นิมิต ภายในวิสุงคามสีมานิยมสร้างโรงอุโบสถไว้เพื่อทำสังฆกรรม
การที่จะได้เป็นอุโบสถถูกต้องตามพระวินัยนั้นจะต้องได้รับพระราชทานวิสุงคามสีมาก่อน แล้วพระสงฆ์ประชุมพร้อมกันสวดถอนพื้นที่ทั้งหมดในเขตสีมานั้นเพื่อให้แน่ใจว่าจะไม่เป็นสีมาเก่า เรียกว่าถอนสีมา หลังจากนั้นจึงสวดประกาศให้เป็นพื้นที่นั้นเป็นสีมา เรียกว่า ผูกสีมา ทำดังนี้จึงจะเป็นสีมาหรือเป็นอุโบสถถูกต้องตามพระวินัย
การขอรับพระราชทานวิสุงคามสีมา วัดต้องเป็นวัดที่ได้สร้างขึ้นหรือได้ปฏิสังขรณ์จนเป็นหลักฐานถาวร และมีพระภิกษุพำนักอยู่ประจำไม่น้อยกว่าห้ารูปติดต่อกันเป็นเวลาไม่น้อยกว่าห้าปี โดยเจ้าอาวาสวัดจะรายงานขอรับพระราชทานวิสุงคามสีมาไปยังผู้อำนวยการสำนักงานพระพุทธศาสนาจังหวัด
ในสมัยโบราณให้ความสำคัญกับเขตนี้ กล่าวคือใครเข้าไปอยู่ในเขตนี้แล้วเป็นอันพ้นภัยราชการ แม้พระเจ้าแผ่นดินมีอำนาจทั้งแผ่นดิน แต่เขตนี้ยกให้สงฆ์ เมื่อครั้งที่สมเด็จพระนารายณ์มหาราชประชวรหนัก ใกล้จะสวรรคต พระองค์ไปนิมนต์สมเด็จพระสังฆราชมาพร้อมทั้งพระสงฆ์ให้ครบทำสังฆกรรมได้ พระองค์ทรงประกาศยกวังถวายเป็นของสงฆ์ เพื่อให้รอดจากการถูกจับฆ่า กล่าวคือเป็นเขตสงฆ์อันพ้นภัยแผ่นดิน
สิทธิและหน้าที่

เมื่อวัดอยู่ในฐานะนิติบุคคล ก็ย่อมมีสิทธิหน้าที่ตามที่กฎหมาย เช่น วัดอาจเป็นเจ้าหนี้และลูกหนี้ มีสิทธิถือกรรมสิทธิ์ในทรัพย์สิน มีความสามารถเข้าทำนิติกรรมสัญญา เป็นโจทก์และจำเลยทั้งในคดีแพ่งและคดีอาญา หรือเป็นคู่สัญญาโดยไม่ต้องใช้นามเจ้าอาวาสหรือไวยาวัจกร
ทรัพย์สินของวัดในศาสนาพุทธ อันได้แก่ ที่วัด ที่ธรณีสงฆ์ ที่กัลปนา ที่ศาสนสมบัติกลาง ตลอดจนอาคาร เสนาสนะ และสังหาริมทรัพย์อื่น ๆ ทรัพย์สินเหล่านี้ถือเป็นทรัพย์สินที่ได้รับความคุ้มครองเป็นพิเศษ ซึ่งแตกต่างจากทรัพย์สินของศาสนสถานในศาสนาอื่นเช่น มัสยิดหรือมิสซัง กล่าวคือ ในพระราชบัญญัติคณะสงฆ์ พ.ศ. 2505 มีบทบัญญัติเกี่ยวกับทรัพย์สินของวัดหรือ ศาสนสมบัติโดยแบ่งออกเป็น 2 ประเภทคือ (1) ศาสนสมบัติกลาง ได้แก่ ทรัพย์สินของพระศาสนาที่มิใช่ของวัดใดวัดหนึ่ง (2) ศาสนสมบัติของวัด ได้แก่ ทรัพย์สินของวัดใด
วัดหนึ่ง โดยผู้ดูแลศาสนสมบัติกลาง เป็นอำนาจหน้าที่ของสํานักงานพระพุทธศาสนาแห่งชาติ ให้ถือว่าเป็นกรรมสิทธิ์ในทรัพย์สินนั้น
อย่างไรก็ตาม การจัดการศาสนสมบัติของวัดตามที่กําหนดในกฎกระทรวง มีข้อจำกัด ไม่เอื้อประโยชน์ในการพัฒนาอสังหาริมทรัพย์ที่เป็นสมบัติของวัด กฎหมายก็ไม่มีบทลงโทษกรณีฝ่าฝืนหรือไม่ปฏิบัติตาม และอาจทำให้เกิดปัญหาที่เกิดขึ้นจากลักษณะของการผูกพันในนิติกรรมสัญญาต่าง ๆ และผลผูกพันตามกฎกระทรวงฉบับที่ 2 (พ.ศ. 2511) ต่อผู้มอบอำนาจและผู้รับมอบอำนาจ รวมถึงข้อจำกัดของอำนาจหน้าที่ของผู้บังคับบัญชาในคณะสงฆ์ในการควบคุมการจัดประโยชน์ในศาสนสมบัติของวัด
แหล่งข้อมูลอื่น

วิสุงคามสีมา - คลังปัญญาไทย เก็บถาวร 2010-08-11 ที่ เวย์แบ็กแมชชีน
สำนักชิคาโก

คำว่า สำนักชิคาโก หรือ ชิคาโกสคูล ใช้เรียกกลุ่มของแนวคิดหลากหลายที่มีต้นตอมาจากชิคาโก โดยมีความหมายเฉพาะดังนี้
ชิคาโกสคูล (สถาปัตยกรรม) (Chicago School)  หรือ สถาปัตยกรรมแบบชิคาโก
สำนักชิคาโก (เศรษฐศาสตร์)
สำนักชิคาโก (วรรณคดีวิจารณ์)
สำนักชิคาโก (สังคมวิทยา)
สำนักชิคาโก (การโทรทัศน์)
มหาวิทยาลัยชิคาโก (University of Chicago)
ประเทศไทยในโอลิมปิกฤดูร้อน 2016

| ประเทศไทย ในโอลิมปิกฤดูร้อน 2016 |
| --- | --- |

รหัสประเทศ: THA
เอ็นโอซี: คณะกรรมการโอลิมปิกแห่งประเทศไทย ในพระบรมราชูปถัมภ์
เว็บไซต์: olympicthai.org
ณ รีโอเดจาเนโร สหพันธ์สาธารณรัฐบราซิล
นักกีฬา: 54 คน  ใน 15 ชนิดกีฬา
ผู้เชิญธงชาติ (พิธีเปิด): รัชนก อินทนนท์ (แบดมินตัน)
ผู้เชิญธงชาติ (พิธีปิด): บุญถึง ศรีสังข์ (กรีฑา)
เหรียญ อันดับ 35:  ทอง 2 เงิน 2 ทองแดง 2 รวม 6 
การเข้าร่วมแข่งขันโอลิมปิกฤดูร้อน (ภาพรวม)
1952 1956 1960 1964 1968 1972 1976 1980 1984 1988 1992 1996 2000 2004 2008 2012 2016 2020 2024
ราชอาณาจักรไทย ได้เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ เมืองรีโอเดจาเนโร สหพันธ์สาธารณรัฐบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งประเทศไทย ในพระบรมราชูปถัมภ์ได้ส่งทีมนักกีฬาเข้าแข่งขันทั้งหมด 54 คน แบ่งเป็นเป็นชาย 26 คนและหญิง 28 คน เข้าร่วมการแข่งขันใน 15 ชนิดกีฬา
เหรียญรางวัล

| เหรียญ | ชื่อ | กีฬา | รุ่น | วันที่ |
| --- | --- | --- | --- | --- |
|  ทอง | โสภิตา ธนสาร | ยกน้ำหนัก | 48 กิโลกรัมหญิง | 6 สิงหาคม |
|  ทอง | สุกัญญา ศรีสุราช | ยกน้ำหนัก | 58 กิโลกรัมหญิง | 8 สิงหาคม |
|  เงิน | พิมศิริ ศิริแก้ว | ยกน้ำหนัก | 58 กิโลกรัมหญิง | 8 สิงหาคม |
|  เงิน | เทวินทร์ หาญปราบ | เทควันโด | 58 กิโลกรัมชาย | 17 สิงหาคม |
|  ทองแดง | สินธุ์เพชร กรวยทอง | ยกน้ำหนัก | 56 กิโลกรัมชาย | 7 สิงหาคม |
|  ทองแดง | พาณิภัค วงศ์พัฒนกิจ | เทควันโด | 49 กิโลกรัมหญิง | 17 สิงหาคม |
|  | จตุภูมิ ชินวงศ์ | ยกน้ำหนัก | 77 กิโลกรัม ชาย |  |
นักกีฬา

| กีฬา | ชาย | หญิง | รวม |
| --- | --- | --- | --- |
| ยิงธนู | 1 | 0 | 1 |
| กรีฑา | 1 | 3 | 4 |
| แบดมินตัน | 2 | 5 | 7 |
| มวยสากล | 4 | 1 | 5 |
| จักรยาน | 0 | 2 | 2 |
| กอล์ฟ | 2 | 2 | 4 |
| ยูโด | 1 | 0 | 1 |
| เรือพาย | 1 | 1 | 2 |
| เรือใบ | 2 | 2 | 4 |
| ยิงปืน | 2 | 3 | 5 |
| ว่ายน้ำ | 1 | 1 | 2 |
| เทเบิลเทนนิส | 1 | 2 | 3 |
| เทควันโด | 1 | 2 | 3 |
| เทนนิส | 2 | 0 | 2 |
| ยกน้ำหนัก | 5 | 4 | 9 |
| รวม | 26 | 28 | 54 |
กรีฑา

บทความหลัก: กีฬากรีฑาในโอลิมปิกฤดูร้อน 2016
นักกีฬากรีฑาของไทยมีคุณสมบัติเข้าแข่งขันรายการต่อไปนี้:
Note–Ranks given for track events are within the athlete's heat only
Q = ผ่านการคัดเลือกในรอบต่อไป
q = Qualified for the next round as a fastest loser or, in field events, by position without achieving the qualifying target
NR = สถิติระดับประเทศ
N/A = Round not applicable for the event
Bye = Athlete not required to compete in round
| นักกีฬา | รายการ | รอบชิงชนะเลิศ> ผล | รอบชิงชนะเลิศ> อันดับ |
| --- | --- | --- | --- |
| บุญถึง ศรีสังข์ | มาราธอน | 2:37:46 | 133 |
| นักกีฬา | รายการ | รอบชิงชนะเลิศ> ผล | รอบชิงชนะเลิศ> อันดับ |
| --- | --- | --- | --- |
| ณัฐธยาน์ ธนรณวัฒน์ | มาราธอน | 3:11:31 | 130 |
| เจน วงษ์วรโชติ | มาราธอน | 2:47:27 | 91 |
| นักกีฬา | รายการ | รอบก่อนรองชนะเลิศ> ระยะทาง | รอบก่อนรองชนะเลิศ> อันดับ | รอบชิงชนะเลิศ> ระยะทาง | รอบชิงชนะเลิศ> อันดับ |
| --- | --- | --- | --- | --- | --- |
| สุเบญรัตน์ อินแสง | ขว้างจักร | 56.64 | 24 | ไม่ผ่านเข้ารอบ | ไม่ผ่านเข้ารอบ |